Սկոպիե 2014

thumb|500px|1963 թվականի երկրաշարժից հետո վերակառուցված շինությունները (2014)
**«Սկոպիե 2014»** (), Մակեդոնիայի Հանրապետության կառավարության նախագիծ՝ կառուցելու համար պատմական դեմքերի հուշարձաններ, շատրվաններ, արձաններ, թանգարաններ և վարչական շինություններ մայրաքաղաք Սկոպիեի կենտրոնում։ Այն պետք է բարձրացներ քաղաքի հանդեպ զբոսաշրջիկների հետաքրքրությունը։ Ընդդեմ «Սկոպիե 2014» նախագծի հանդես են եկել մի շարք հասարակական միավորումներ և քաղաքական կուսակցություններ։

Նախագիծը ներկայացվել է 2010 թվականի փետրվարի 4-ին։ Աշխատանքների ավարտը նախատեսվել է մինչև 2014 թվականը։ Սկզբնապես նախագիծը գնահատվել է 80 մլն եվրո։ Ընդհանուր առմամբ համաձայն նախագծի նախատեսվել է կառուցել 20 շինություն և ավելի քան 40 հուշարձան։ Հուշարձանների մեծ մասը նախատեսվել է կառուցել Մակեդոնիայի և Զինվորի հրապարակներում, Վարդար գետի ափամերձ տարածքում։ Կոնստանտինի և Հեղինեի եկեղեցու կառուցումը ժամանակավոր դադարեցվել է։

«Սկոպիե 2014» նախագծի շրջանակներում ամենահայտնի շինությունների շարքում էին Մակեդոնիայի հրապարակում Ալեքսանդր Մակեդոնացու ձիավոր 25 մետրանոց հուշարձանը՝ շրջապատված մարմարե շատրվաններով և առյուծների արձաններով, շատրվաններով և զինակիցների արձաններով շրջապատված Ֆիլիպ II Մակեդոնացու 28 մետրանոց արձանը Զինվորի հրապարակում, «Մակեդոնիա» հաղթանակի կամարը, Արվեստ և Քաղաքակրթություն նոր հետիոտնային կամուրջները Վարդար գետի վրայով՝ մեկը զարդարված սրբերի բազմաթիվ արձաններով, մյուսը՝ աշխարհիկ գործիչների, վերափոխված «Գոցե Դելչևա» ոսկե կամուրջը Վարդար գետի վրա, Մակեդոնիայի Ազգային թատրոնը, Մակեդոնիայի օպերան, Մակեդոնիայի ֆիլհարմոնիան, մի քանի խոշոր վարչական շինություն և թանգարանների շենքեր, Վարդար գետում նավի տեսքով երեք շինություն-ռեստորան, Վարդար գետում շատրվաններ։ Նախագծի շրջանակներում կառուցվել են Մեթոդիոս Անդոնով Չենտոյի, Սամուել Կոմսաձագ թագավորի, Հուստինիանոս I-ի, Գոցե Դելչևի, Դամյան Գրուևի, «Գեմիջիի», սուրբ Կյուրեղի և Մեթոդիոսի, սուրբ Կլիմենտի և Նաումի ու բազմաթիվ այլ հուշարձաններ կամուրջների մոտ, հրապարակներում, այգիներում, շինությունների մոտ։ Նախագծի համաձայն՝ քաղաքում շրջում էին Լոնդոնի երկհարկանի ավտոբուսների նմանությամբ ստեղծված երթուղայիններ։

## Քննադատություն
«Սկոպիե 2014» նախագիծը հաճախ է քննադատվել։ Ալեքսանդր Մակեդոնացու հուշարձանների տեղադրումը առաջացրել է Հունաստանի դժգոհությունը, որը նրան համարում է իր պատմության մասը։ Բացի այդ, ինչպես ցույց են տվել հարցումները, այդ նախագծին հավանություն չեն տվել հենց Մակեդոնիայի Հանրապետության բնակչության ավելի քան կեսը։ Դժգոհության հիմնական պատճառ նշել են ֆինանսական հսկայական ծախսերը, որոնք Մակեդոնիայի Հանրապետության տնտեսության այդ շրջանի համար հասարակ չէին։ Տարբեր գնահատականներով նախագծի վրա ծախսվել է 200-500 մլն եվրո։ Քննադատություն հնչել է նաև նախագծի գեղագիտական կողմի վերաբերյալ։ Այսպես, մակեդոնացի ճարտարապետ Ռոբերտ Դանդարովը պնդել է, որ «Սկոպիեն, ճիշտն ասած, վերածվել է «կիչի» հանրագիտարանի»։

Պատկեր:Skopje X44.JPG|Ալեքսանդր Մակեդոնացու արձանը Մակեդոնիայի հրապարակում
Պատկեր:Skopje X42.JPG|Ֆիլիպ Մակեդոնացու արձանը Զինվորի հրապարակում
Պատկեր:Skopje 2014 - Art Bridge.JPG|Արվեստի կամուրջը և Արտգործնախարարության շենքը
Պատկեր:Археолошки музеј на Република Македонија.jpg|Քաղաքակրթության կամուրջը և Հնագիտական թանգարանը
Պատկեր:Porta Makedonija 02.JPG|«Մակեդոնիա» հաղթանակի կամարը
Պատկեր:Muzej na VMRO 016.jpg|Մակեդոնիայի համար պայքարի թանգարանը
Պատկեր:Skopje - Nationaltheater.jpg|Մակեդոնիայի ազգային թատրոնը
Պատկեր:Skopje, Daut Pasuv hamam (turecke lazne) ve Skopji, bila budova v.jpg|Մակեդոնիայի օպերան
Պատկեր:Monument to Fallen heroes for Macedonia (16).jpg|Մակեդոնիայի հերոսների հուշայգին
Պատկեր:Monuments of Macedonian revolutionaries Goce Delcev and Dame Gruev on Macedonia Square in Skopje.JPG|Գոցե Դելչևի և Դամյան Գրուևի արձանները Քարե կամրջի դիմաց
Պատկեր:Ship in Vardar, Skopje.jpg|Վարդար գետում նավ-ռեստորաններից մեկը
Պատկեր:Skopje Double deckers (cropped).jpg|Երկհարկանի երթուղային ավտոբուսներ


## Ծանոթագրություններ

Կատեգորիա:Ազգայնականությունը Մակեդոնիայում
Կատեգորիա:Հյուսիսային Մակեդոնիայի ճարտարապետություն
Կատեգորիա:Հյուսիսային Մակեդոնիայի մշակույթ
Կատեգորիա:Հյուսիսային Մակեդոնիայի տեսարժան վայրեր
Կատեգորիա:Սկոպիե